ત્યારે અમોએ સતપંથ ધર્મના શાસ્ત્રોમાં જોવાનું શરુ કર્યું. ત્યારે અમારા હાથમાં સતપંથ ધર્મના દસવાતર (આ દશાવતાર હિંદુ ધર્મનો નથી. હિંદુ ધર્મના દસવાતરને લઇને વિષ્ણુ ભગવાનના અવતારોને ભ્રષ્ટ કરીને આ દશાવતારમાં કલિયુગમાં વિષ્ણુ ભગવાનને મુસલામન બતાવ્યા છે) નામનું ગ્રંથ આવ્યું. અને તેમાં અલગ અલગ લોકો / સંસ્થાઓ દ્વારા લખાયેલ આવૃત્તિઓ પણ જોવા મળી. માટે આ ગ્રંથોમાં ઊંડાણથી તપાસ કરવા લાગ્યા. સાથે સાથે અમારા ધ્યાનમાં વર્ષ ૧૮૬૬માં થયેલ મુંબઈ હાઈકોર્ટના એક કેસની વિગત આવી. આ કેસમાં આવાજ દસવાતરના આધારે મુંબઈ હાઈ કોર્ટએ ચુકાદો આપેલ છે કે સતપંથ ધર્મ એ મુસલમાન ધર્મ છે. તેમજ ગુજરાત મહાવિદ્યાલય, અમદાવાદ ના દસ્તાવેજો પણ અમારા ધ્યાનમાં આવ્યા. તેવી રીતે, સરકારી દસ્તાવેજો, તેમજ પ્રખ્યાત સંશોધનકારોના દસ્તાવેજો પર પણ ધ્યાન આપવામાં આવ્યું. આ બધાજ પુસ્તકો, ગ્રંથો અને દસ્તાવેજોને વગેરેને ધ્યાનમાં લેતા જે સાર નીકળ્યો જે જરૂર આશ્ચર્ય અને ચિંતા જનક છે.